ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
18 ก.ย. 2558

สรุปภาวะตลาดภาคเช้า : SET ทรงๆในแดนบวก – ไม่น่าแปลกใจนักว่าผลประชุมเฟดคงดอกเบี้ย แต่ทั้งภูมิภาคและ SET ไม่ได้บวกกระฉูด เนื่องจากรับรู้มาก่อนแล้ว รวมถึงถ้าจะพูดให้ถูก คือ รอชะลอเวลาขึ้นดอกเบี้ยมากกว่า ทำให้ประเด็นนี้หนุน SET เพียงช่วงเปิดตลาดให้เปิดกระโดดเล็กน้อยมาบริเวณ 1394 จุด หลังจากนั้นไม่ไปไหน ส่วนปัจจัยอื่นๆ ยังไม่มีเข้ามานักในช่วงเช้า ทั้งนี้ SET ปิดตลาดที่ระดับ 1393.45 จุด +3.75 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลักพลังงานและ ICT หนุนตลาด ปิดบวก +0.4% และ +0.3% ตามลำดับ ส่วนแบงก์กดดันตลาด ปิดลบ -0.3% ด้านตลาดภูมิภาคอยู่ในแดนบวก
กลยุทธ์ที่แนะนำ :ช่วงบ่าย: ยังทรงตัวบริเวณครึ่งทางของกรอบช่วง 1390-1395 จุด ดังนั้นหากการย่อลงสลับ เพื่อลดความร้อนแรงในระยะสั้นไม่ต่ำกว่า 1385 จุด มองจะขึ้นได้ต่อเพื่อรอทดสอบกรอบบนบริเวณ 1400-1410 จุดต่อไป ส่วนกรณีต่ำกว่า 1385 จุด จะกลับมาเป็นสัญญาณลบ และจะอ่อนตัวลงหากรอบล่างอีกครั้งบริเวณ 1370-1380 จุด ตามภาพรวมซึ่ง SET ยังคงเคลื่อนไหวในกรอบ sideway up กลยุทธ์ เน้นเก็งกำไร โดยหากต่ำกว่า 1385 จุด ให้เริ่มขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ CCP (รับ 1.10 ต้าน 1.19 Cut 1.06) และ KAMART (รับ 7.30 ต้าน 8.00 Cut 7.05)